**Gyál Város Önkormányzatának Képviselő-testülete**

1. pályázatot hirdet a Városi Egészségügyi Központ magasabb vezetői állás betöltésére az alábbi tartalommal és szövegezéssel:

**P Á L Y A Z A T I F E L H Í V Á S**

Közalkalmazotti jogviszony időtartama: határozatlan idejű közalkalmazotti jogviszony

Közalkalmazotti jogviszony kezdete: 2020. szeptember 1.

Foglalkoztatás jellege: részmunkaidős, heti 20 óra

A vezetői megbízás időtartama: 2020.09.01-2025.08.31.

A közalkalmazott által betöltendő munkakör: intézményvezető

A munkavégzés helye: 2360 Gyál, József Attila u. 1. sz.

Bérezés: a Kjt szerint

Az intézmény jogállása, jogköre: jogi személyisége: önálló jogi személy

gazdasági szervezettel nem rendelkező költségvetési szerv (a pénzügyi, gazdálkodási, valamint számviteli feladatait – együttműködési megállapodás alapján – a Polgármesteri Hivatal Pénzügyi és Adó Irodája látja el.)

Az intézmény tevékenységi köre: egészségügyi alapellátás

(*az alapellátást háziorvosokkal kötött megbízási szerződés útján biztosítja az önkormányzat),* szakorvosi ellátás

*(kórházzal létrejött szerződésben foglaltak szerint kihelyezett telephelyként működik)*

A magasabb vezető munkakörébe tartozó lényeges feladatok:

* Tervezi, szervezi, irányítja és ellenőrzi az intézmény szakmai és gazdasági működésének valamennyi területét.
* Gyakorolja a munkáltatói jogokat.
* Ellátja az intézmény működését érintő jogszabályokban, önkormányzati rendeletekben és döntésekben a vezető részére előírt feladatokat.
* Elkészíti és aktualizálja az intézmény szabályzatait.
* Felel a személyügyi feladatok ellátásáért, szakmai együttműködésért a privát praxisokkal.
* Felel az OEP szerződések megkötéséért.
* Ellátja a járóbeteg szakellátást érintő koordinációs és kapcsolattartási feladatokat.
* Folyamatosan értékeli a szervezeti egységek és az intézmény tevékenységét, munkáját.

A megbízás feltételei:

* orvostudományi vagy egyéb egyetemi szintű végzettség;
* mesterképzési szakon szerzett egészségügyi menedzser szakképesítés;
* legalább ötéves vezetői gyakorlat;
* büntetlen előélet;
* vagyonnyilatkozat tételi eljárás lefolytatása;
* magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazotti munkakörbe kinevezhető.

A pályázat részeként benyújtandó iratok, igazolások:

* önéletrajz, szakmai életrajz,
* intézmény vezetésére vonatkozó program,
* szakmai helyzetelemzésre épülő fejlesztési elképzelések,
* erkölcsi bizonyítvány,
* végzettséget, szakmai képzettséget igazoló oklevél/elek bemutatása és fénymásolati példánya/ai-nak csatolása, valamint
* nyilatkozat arról, hogy a pályázati anyagot az eljárásban résztvevők megismerhetik.

A pályázat elbírálásának módja, rendje:

* A pályázatokat a kinevezési, megbízási jogkör gyakorlója által összehívott bizottság, szakma szerint illetékes egészségügyben működő szakmai kamara képviselője véleményezi.
* A kiírt feltételeknek megfelelő pályázókat a bizottság személyesen hallgatja meg, a meghallgatásról jegyzőkönyvet készít.
* A pályázat kiírója a pályázat eredménytelenné nyilvánításának jogát fenntartja.

A pályázat benyújtásának határideje:

* a Kormányzati személyügyi igazgatási feladatokat ellátó szerv internetes oldalán való megjelenéstől számított 30. nap

A pályázat benyújtásának helye, módja:

* a pályázatot „a Városi Egészségügyi Központ magasabb vezetői pályázat” jeligével *zárt borítékban* (1 eredeti és 2 másolati példányban) kell leadni a Gyáli Polgármesteri Hivatal Jogi és Intézményfelügyeleti Irodáján (2360 Gyál, Kőrösi út 112-114. I.em.121.)

A pályázat elbírálásának határideje: a pályázati határidő lejártát követő 60 napon belül*.*